Iris Murdoch

**Jean Iris Murdoch** (15. juuli 1919 Dublin – 8. veebruar 1999) oli Iiri päritolu Suurbritannia kirjanik ja filosoof, kes 1987. aastal sai kuningannalt *[[dame]]*i tiitli.

Tema tuntuim teos on "Meri, meri", mis pälvis 1978 Bookeri auhinna.

Iris õppis Oxfordi ja Cambridge'i ülikoolis.

## Elulugu
Kui Iris oli aastane, asus perekond elama Londonisse, kus isa asus tööle ametnikuna tervishoiuministeeriumis.

Iris sai keskhariduse Bristolis ning asus 1938 õppima Oxfordi ülikooli Somerville College'is, kus ta sõbrunes samal ajal õppima asunud Mary Midgleyga. Aastal 1939 asus samasse õppima Philippa Foot. Irisel oli kavas õppida inglise filoloogiat, kuid selle asemel valis ta klassikalise filoloogia ja filosoofia eriala.

Aastal 1942 hakkas ta kümme päeva pärast lõpueksameid riigiametnikuks, asudes tööle rahandusministeeriumi peassistendina. Aastal 1944 hakkas ta ÜRO Abistamis- ja Taastamisadministratsiooni teenistuses tööle põgenikega Belgiast ja Austriast. Kui sõda lõppes, luges ta Jean-Paul Sartre'i raamatut "Olemine ja eimiski", mis äratas temas taas huvi filosoofia vastu.

Aastal 1946 pakuti talle stipendiumi Ameerikasse, kuid ta ei saanud seda kasutada, sest oli ülikooli ajal lühikest aega kuulunud kommunistlikku parteisse. Aastal 1947 läks ta selle asemel filosoofia kraadiõppesse Cambridge'i ülikooli Newnham College'isse. Cambridge'is kohtas ta Ludwig Wittgensteini, kes tema filosoofia kujunemist mõjutas, kuigi Murdochist ei saanud Wittgensteini tõsisemat järgijat.

Alates 1948. aastast oli Murdoch 15 aastat Oxfordi ülikoolis St Anne's College'i tuutor.

1995. aastast hakkasid tal ilmnema Alzheimeri tõve nähud.

## Looming
Iris kirjutas ühtekokku 26 romaani ja arvukalt filosoofilisi ning kirjanduskriitilisi tekste.

### Ilukirjandus
Esimese romaani "Võrgu all" kirjutas Murdoch 1954. Hilisematest romaanidest on tähtsamad "Ükssarvik" (1963), "Must prints" (1973) ja "Meri, meri", mille eest ta sai Bookeri auhinna. "Meri, meri" räägib armukadedast pensionil lavastajast. Tema viimane romaan "Jackson's Dilemma" ilmus 1995.

### Filosoofia
Tema filosoofilisi kirjutisi mõjutasid  Simone Weil (kellelt ta laenas tähelepanu mõiste) ja Platon, kelle lipu all ta ütles end võitlevat. Ta rõhutas Hüve reaalsust ning nägi moraalielus palverännakut illusioonist reaalsusse. Sellest vaatenurgast käsitles ta Jean-Paul Sartre'it ja Ludwig Wittgensteini. Murdochi keskne tähendamissõna räägib ämmast, kes näeb vaeva, et kohelda miniat õiglaselt ja armastavalt. Selle mõte oli muu hulgas näidata (R. M. Hare'i, Stuart Hampshire'i ja teiste kaasaegsete Oxfordi filosoofidega polemiseerides) siseelu tähtsust moraalses toimimises. Teise õiglane nägemine võib nõuda armukadeduse ületamist ja avastused maailma kohta nõuavad sisemist vaevanägemist.

Ta kirjutas ühe esimestest filosoofilistest uurimustest Sartre'i kohta "" (1953). Tema filosoofiliste raamatute seas on veel mõjukas "The Sovereignty of Good" (1967), "Metaphysics as a Guide to Morals" (1992) ning filosoofia ja kirjanduse alaste esseede kogumik "Existentialists and Mystics" (1997).

## Filosoofilised publikatsioonid
*Iris Murdoch, A. C. Lloyd, Gilbert Ryle. Symposium: Thinking and Language. – *Aristotelian Society Supplementary Volume* 25, 1951, lk 25–82.
*Nostalgia for the Particular. – *[[Proceedings of the Aristotelian Society]]*, 1952, 52, lk 243–260.
*R. W. Hepburn, Iris Murdoch. Symposium: Vision and Choice in Morality. – *Aristotelian Society Supplementary Volume* 30, 1956, lk 14–58. 
**[[The Sovereignty of Good Over Other Concepts]]*, Cambridge University Press 1967. Google'i vaade
**The Fire and the Sun: Why Plato Banished the Artists*, Viking 1977, teine trükk 1990.
**Acastos: Two Platonic Dialogues*, 1986.
**[[Sartre, Romantic Rationalist]]*,  Chatto & Windus 1987. 
**[[Metaphysics as a Guide to Morals]]*,  Allen Lane, Penguin Press 1993.
**Existentialists and Mystics: Writings on Philosophy and Literature*, Allen Lane/the Penguin Press 1998.

## Romaanid eesti keeles
* "Võrgu all" ("Under the Net"). Inglise keelest tõlkinud Helga Kross. Eesti Raamat, Tallinn 1971, 240 lk; 2. trükk: Varrak, Tallinn 2007
* "Must prints" ("Black Prince"). Tõlkinud ja järelsõna: Vilma Jürisalu; eessõna: P. Loxias. Eesti Raamat, Tallinn 1980, 424 lk; kättesaadav ka heliraamatuna: 1 CD, 18 tundi 34 minutit, loeb Gunnar Kilgas, Eesti Pimedate Ühing, Tallinn 1981
* "Ükssarvik" ("Unicorn"). Tõlkinud ja järelsõna: Vilma Jürisalu. Graafiline Produktsioon, Rapla 1992, 245 lk
* "Meri, meri" ("Sea, the Sea"). Tõlkinud ja järelsõna: Vilma Jürisalu. Varrak, Tallinn 1996, 480 lk
* "Kell" ("The Bell"). Tõlkinud ja järelsõna: Riina Jesmin. Sari 20. sajandi klassika, Varrak, Tallinn 2002, 328 lk
* "Itaallanna" ("The Italian Girl"). Tõlkinud Riina Jesmin. Varrak, Tallinn 2003, 174 lk
* "Inglite aeg" ("The Time of the Angels"). Tõlkinud Riina Jesmin. Varrak, Tallinn 2003, 264 lk
* "Taevane ja maine armastus" ("The Sacred and Profane Love Machine"). Tõlkinud Riina Jesmin. Varrak, Tallinn 2004, 453 lk
* "Orjavits" ("An Unofficial Rose"). Tõlkinud Riina Jesmin. Varrak, Tallinn 2004, 392 lk
* "Liivaloss" ("The Sandcastle"). Tõlkinud Maret Kaik. Varrak, Tallinn 2005, 360 lk
* "Punane ja roheline" ("The Red and the Green"). Tõlkinud ja saateks: Riina Jesmin. Varrak, Tallinn 2008, 320 lk
* "Maharaiutud pea" ("A Severed Head"). Tõlkinud Riina Jesmin. Varrak, Tallinn 2009, 232 lk

## Isiklikku
Iris tutvus ja abiellus 1956 kirjandusteadlase John Bayleyga.

## Vaata ka
*Raymond Queneau
*"Bruno's Dream"

## Kirjandus
*Frank Baldanza. *Iris Murdoch*, New York: Twayne 1974.
*Elizabeth Dipple. *Iris Murdoch: Work for the Spirit*, Chicago: University of Chicago Press 1982.
*Richard Todd. *Iris Murdoch*, London: Methuen 1984.  
*Harold Bloom (toim). *Iris Murdoch*,  New York: Chelsea House 1986.
*Darlene D. Mettler. *Sound and Sense: Musical Allusion and Imagery in the Novels of Iris Murdoch*, New York: Peter Lang 1991.
*Lindsey Tucker (toim). *Critical Essays on Iris Murdoch*, New York: G. K. Hall 1992.
* J. Soskice, Love and attention. – *[[Royal Institute of Philosophy Supplement]]*, 1992, 32, lk 59–72. 
*Cheryl K. Bove. *Understanding Iris Murdoch*, Columbia: University of South Carolina Press 1993.
*David J. Gordon. *Iris Murdoch’s Fables of Unselfing*, Columbia: University of Missouri Press 1995.
*Barbara Stevens Heusel. *Patterned Aimlessness: Iris Murdoch’s Novels of the 1970’s and 1980’s*, Athens: University of Georgia Press 1995. 
*George Soule. *Four British Women Novelists: Anita Brookner, Margaret Drabble, Iris Murdoch, Barbara Pym—An Annotated and Critical Secondary Bibliography*, Lanham, Md.: Scarecrow Press 1998.
*John Bayley. *Elegy for Iris*, New York: St. Martin’s Press 1999.
*John Bayley. *Iris and Her Friends*, London: Duckworth 1999.
*Bran Nolan. *Iris Murdoch: The Retrospective Fiction*, New York: St. Martin’s Press 1999. 
*Maria Antonacchio. *Picturing the Human: The Moral Thought of Iris Murdoch*, New York: Oxford University Press 2000.
*Robert Hardy. *Psychological and Religious Narratives in Iris Murdoch’s Fiction*, Lewiston, N.Y.: Edwin Mellen Press 2000.
*Peter J. Conradi. *Iris Murdoch*, New York: W. W. Norton 2001.
* A. Rowe (toim). *Iris Murdoch: A Reassessment*, London: Palgrave Macmillan 2006
**S. Mulhall. "All the world must be religious": Iris Murdoch's ontological arguments, lk 23–34.
* M. Altorf. *Iris Murdoch and the Art of Imagining*, London & New York: Continuum 2007.
* S. Roberts & A. Scott-Bowmann (toim). *Iris Murdoch's Moral Imaginations*, Jefferson NC: McFarland 2010, lk 168–189. 
**Tony Milligan. Suffering and contentment.
*Tony Milligan. Love in dark times: Iris Murdoch on openness and the void. – *[[Religious Studies]]*, 2014, 50, nr 1, lk 87–100.

## Välislingid

* Epp Petrone, "Naine, kes kukkus, ja mees, kes jäi" (Sajandi armastuslugu: Iris Murdoch ja John Bayley) – Eesti Naine 2005, nr 3, lk 42–44
* Udo Uibo, "Iris Murdoch armastusest" – Looming 2010, nr 5, lk 750–751